हलका विधायक सुखपाल सिंह भुल्लर के करीबी सरपंच सारज सिंह दासूवाल के भांजे करनबीर सिंह को सोमवार को पुलिस ने गिरफ्तार कर लिया। करनबीर सिंह एक टांग से दिव्यांग है। ऐसे में सवाल यह पैदा होता है कि पुलिस ने सियासी दबाव में असल आरोपित को बचाने के लिए करनबीर सिंह का सहारा तो नहीं लिया यां फिर एक टांग से दिव्यांग होने के बावजूद करनबीर सिंह इनोवा कैसे चलाता है। उसे कहीं नाके पर चैक करके गाडी के कागजात और ड्राइविंग लाइसेंस की कभी जांच क्यों नहीं हुई। इलाके में चर्चा है कि पंजाब होम गार्ड के जवान कुलदीप सिंह ने नाके से गुजर रही इनोवा को रुकने लिए टार्च से इशारा किया तो चालक ने गाड़ी की स्पीड बढ़ा दी। दोनों पुलिस कर्मियों को 15 से 20 मीटर तक घसीटने के बाद इनोवा बिजली के खंभे से जा टकराई। इस हादसे के बाद चालक जब भागा तो उसके हाथ में एक बैग था। अब सवाल यह पैदा होता है कि इनोवा से भागने वाला अगर करनबीर सिंह ही था तो वह बैग कहा है जिसे लेकर भागा था। उधर मृतकों के परिजनों से संवेदना जताने पहुंचे हलका विधायक सुखपाल सिंह भुल्लर, आईजी सुरिंदरपाल परमार, एसएसपी दर्शन सिंह मान ने हर संभव मदद का भरोसा दिया।